ત્યાર પછીના જીવનની વાત કરતાં વિજય રેડ્ડીએ કહ્યું હતું કે ‘મેં ૧૯૯૬માં ઘાટકોપર (ઈસ્ટ)ની વલ્લભબાગ લેનમાં ઢોસાની નાની રેંકડી શરૂ કરી હતી. આસપાસના દુકાનદારોના કહેવા પ્રમાણે મારી રેંકડી જ્યાં ઊભી રહે છે ત્યાં કોઈ ફેરીવાળો ટકતો નહોતો, પણ મને જમીન ફળી અને બે તવાથી ત્રણ-ચાર પ્રકારના ઢોસા બનાવતાં-બનાવતાં આજે હું આઠ તવા અને પચીસ માણસોના સ્ટાફ સાથે વિવિધ પ્રકારના ૪૫ ઢોસા બનાવીને લોકોને ખવડાવું છું.’